Crkva sv. Roka u selu Trebimlje (Ravno)
<s>Crkva svetog Roka u Trebimlјi je Katolička crkva crkva u Trebinjsko-mrkanskoj biskupiji.</s><s>Smještena je u opštini Ravno, Bosna i Hercegovina Na sjednici održanoj 11. oktobra 2017, Komisija za očuvanje nacionalnih spomenika u sastavu: Amir Pašić, Goran Milojević (predsjedavajući) i Radoje Vidović donijela je odluku da se crkva proglasi nacionalnim spomenikom.</s><s>Nacionalni spomenik čini crkva i groblјe.</s>

<s>Sveti Rok u katoličanstvu se smatra zaštitnikom od kuge, gube, rana, kolere, potom zaštitnikom invalida, hirurga, od bolesti životinja, posebno pasa, te je zaštitnik više od 30 mjesta u Hrvatskoj.</s><s>Zaštitnik je i Subotice, Berega u Bačkoj, Carigrada i mnogih drugih mjesta.</s><s>Po svetom Roku nazvan je jedan planinski vrh te tunel Sveti Rok na autoputu Zagreb–Split.</s>

<s>Historija 
Župna crkva u Trebimlјi spominje se u periodu od početka 17. do polovine 18. stolјeća.</s><s>Znatno je oštećena u velikom zemljotresu 1667.</s><s>Svodovi su popucali, krovne ploče popadale, tako da je krov prokišnjavao u znatnoj mjeri.</s><s>Godine 1728. krov i svodovi bili su obrušeni, ostali su samo zidovi.</s>

<s>U izvorima iz 1751. navodi se da je crkvu u Trebimlјi obnovio trebinjsko-mrkanjski biskup Tudisić.</s><s>Radikalno je obnovljena i 
1825.</s><s>Najvjerovatnije je da je tada promijenila svog starog zaštitnika i dobila novog, svetog Roka.</s><s>U ratu u Bosni i Hercegovini bila je oštećena, ali je kasnije restaurirana.</s>

<s>Opis 
Prema arhitektonskim obilјežjima i prema konceptu prostorne organizacije, pripada tipu jednobrodnih crkava s pravugaonom osnovom i istom takvom apsidom.</s><s>Krov na lađi je dvovodni i prekriven kamenim pločama.</s><s>Krov apside također je dvovodni i prekriven kamenim pločama, samo što je mnogo niži u odnosu na krov lađe.</s><s>Vanjske dimenzije iznose 10,85 × 5,64 m (dužina mjerena s apsidom).</s>

<s>Zidana je od krupnih kamenih blokova visine 30 cm, kvalitetne obrade, vezanih krečnim malterom.</s><s>Zidovi su s vanjske strane vidlјivi, fugirani, kao i kameni zidovi s unutrašnje strane.</s>

<s>Zvonik na preslicu, kao i zidovi crkve, građen je od pravilno klesanog kamena.</s><s>Konstruktivno je izveden kao dio ulaznog zida, u jednoj
arkadi na pravougaonom postolјu, s kamenim stupovima jednostavno profiliranih baza i kapitelima.</s><s>Nad stupovima je izveden polukružni luk, iznad kojeg je postavlјen kameni križ.</s>

<s>Pod crkve, koji je ispod nivoa ulaznih vrata za 30 cm, popločan je kvadratnim kamenim pločama.</s><s>Unutarašnjost je zasvođena bačvastim svodom, a lađa i apsida, koja je nešto niža, omalterisana je krečnim malterom, bez dekoracije.</s><s>Osim glavnog, u crkvi su i dva bočna oltara.</s><s>Oni imaju obzidane kamene podije, na kojima su postavlјene ploče skromnije obrade, na čijoj su sredini urezana manja kvadratna udublјenja.</s><s>Crkva je osvijetlјena s više prozorskih otvora većih dimenzija.</s>

<s>Literatura 
 Marko Dragić, Sveti Rok u tradicijskoj katoličkoj baštini Hrvata, izvorni naučni rad, 2013.</s>

<s>Reference</s>

<s>T
Nacionalni spomenici u Ravnom
Trebinjsko-mrkanska biskupija</s>

